Nazaret

Nazaret (hebr. נצרת, Naceret; arabs. الناصرة, an-Násira) je mesto v Galilei, v severnej časti Izraela.

 Geografia 
Nazaret sa nachádza v Galilei, asi 25 km od Galilejského jazera a 9 km od hory Tábor v nadmorskej výške . Mesto leží v zvlnenej krajine pohoria Harej Nacrat (Nazaretské hory), ktoré južne od mesta vystupuje prudkým terénnym zlomom z rovinatej Jezraelskej nížiny. 

 História 
Napriek tomu, že zmienky o meste sa objavujú až v Novom zákonePozri napr. Mt 2,23 (svatepismo.sk), Mk 1,9 (svatepismo.sk), Lk 1,26 (svatepismo.sk), Jn 1,45 (svatepismo.sk), Sk 10,38 (svatepismo.sk)., archeologické výskumy preukázali osídlenie a existenciu osád už pred 5000 rokmi. Písomné pramene spomínajú Nazaret až v súvislosti so Zvestovaním Archanjela Gabriela Panne Márii o narodení syna Ježiša. Nový zákon uvádza, že mesto bolo domovom Svätej rodiny.

Prvá nebiblická zmienka o judskej obci „Nazara“ pochádza z obdobia okolo roku 200 n. l., ktorú spomína Sextus Julius Africanus. V roku 637 dobyli Palestínu moslimovia, ktorých narastajúca moc v krajine viedla o 4. storočia neskôr až ku križiackym výpravám. Nazaret sa tak dostával striedavo do moslimských a kresťanských rúk. Keď v roku 1263 dobyl mesto sultán Bajbars, dal zničiť všetky kresťanské budovy a vyhnal z Nazaretu všetkých kresťanov, ktorí sa mohli vrátiť späť až v roku 1620.

Pri zrode Izraela malo podľa návrhu OSN zostať mesto na území arabského štátu, no po 1. arabsko-izraelskej vojne bolo obsadené izraelskými vojakmi. Veliteľ Ben Dunkelman dostal príkaz vysídliť arabské obyvateľstvo z Nazaretu, no rozkaz nevykonal a tak tu prevažuje nežidovské obyvateľstvo. Mesto je dnes jedno z najvýznamnejších centier izraelských Arabov.

 Pútnické miesta 
 rímskokatolícka Bazilika zvestovania, stojaca na mieste domu Panny Márie, kde podľa rímskokatolíckej tradície archanjel Gabriel oznámil Márii, že porodí Ježišao udalosti pozri. Lk 1,26-38 (svatepismo.sk)
 grécky ortodoxný chrám Zvestovania, tiež známy ako Chrám sv. Gabriela, postavený nad podzemným prameňom, kde podľa východnej ortodoxnej viery Mária pri naberaní vody prvýkrát počula hlas archanjela Gabriela
 melchitský gréckokatolícky chrám, na mieste bývalej synagógy z rímskych čias, kde sa učil a modlil Ježiš
 kostol sv. Jozefa na mieste, kde mal podľa tradície Svätý Jozef svoju dielňu, s grotou - jaskyňou Svätej rodiny
 františkánsky kostol Mensa Christi, na mieste, kde podľa tradície Ježiš po svojom zmŕtvychvstaní večeral s apoštolmi
 mesto Kafr Kanna, 7 km severovýchodne od Nazaretu, alebo zaniknutá dedina Khirbet Kana (Kenet-el-Džalil), ďalších 8,5 km severozápadným smerom, sa alternatívne stotožňujú s biblickou Kánou Galilejskou, miestom prvého Ježišovho zázraku, kde pri svadobnej hostine premenil vodu na vínoo udalosti pozri. Jn 2,1-11 (svatepismo.sk)
 Chrám premenenia na blízkej hore Tábor, miesto zjavenia prorokov Eliáša a Mojžiša apoštolom Petrovi, Jakubovi a Jánovio udalosti pozri Mt 17,1-9 (svatepismo.sk)
 Biela mešita, postavená v rokoch 1804 až 1808, najstaršia z niekoľkých mešít v Nazarete

 Demografia 
Prevažnú väčšinu obyvateľov mesta tvorili podľa sčítania v roku 2009 izraelskí Arabi - cca 71 900 osôb, pričom v roku 2010 dosiahol celkový počet 72 500 obyvateľov. 3540 % tvoria arabskí kresťania a zvyšných 6065 % zastupujú arabskí moslimovia. Židia sú sústredení v susednom meste Nazaret Ilit s 55 000 obyvateľmi.

+ Vývoj počtu obyvateľov NazaretuRok196119721983199520052010Počet obyvateľov  25 047  33 304  44 779  51 946  64 294   72 500

Okolo Nazaretu sa v 20. storočí vytvorila rozsiahla aglomerácia s viac ako 200 000 obyvateľmi, pozostávajúca z niekoľkých administratívne samostatných miest.

 Partnerské mestá 
  Częstochowa, Poľsko
  Haag, Holandsko
  Florencia, Taliansko
  Loreto, Taliansko
  Nábulus, Palestína
  Saint-Denis, Francúzsko

 Galéria 

 Referencie 

 Iné projekty 

 Externé odkazy 
 Oficiálne internetové stránky 

 Zdroj 

Kategória:Mestá v Izraeli
Kategória:Biblické mestá
Kategória:Pútnické miesta